[pic] | EUROOPA ÜHENDUSTE KOMISJON |

Brüssel 24.11.2006

KOM(2006) 719 lõplik

Ettepanek

NÕUKOGU MÄÄRUS

millega muudetakse määruse (EÜ) nr 1083/2006 (millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999) III lisa

(komisjoni esitatud)

1. Ettepaneku taust

Ettepaneku põhjused ja eesmärgid

Bulgaaria ja Rumeenia ühinevad Euroopa Liiduga eeldatavasti 1. jaanuaril 2007 ning seoses sellega tuleb vastavalt kohandada ELi ühtekuuluvuspoliitikat käsitlevaid õigusakte, eelkõige 11. juuli 2006. aasta määrust (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999,[1] tagamaks, et ELi ühtekuuluvuspoliitikat käsitlevad õigusaktid hõlmaks ka Bulgaaria Vabariiki ja Rumeeniat alates nende Euroopa Liiduga ühinemise päevast.

On koostatud määruse ettepanek, millega asendatakse määruse (EÜ) nr 1083/2006 III lisa, mis käsitleb kaasfinantseerimise määradele kohaldatavaid piirmäärasid. Rumeenia ja Bulgaaria sisestatakse muudetavas III lisas tabeli esimesele reale nende riikide hulka, kellele kohaldatakse ülemmäära kaasrahastamisel Euroopa Regionaalarengu Fondist, Euroopa Sotsiaalfondist ja Ühtekuuluvusfondist.

Üldine taust

Vastavalt Bulgaaria Vabariigi ja Rumeenia Euroopa Liiduga ühinemise lepingu artikli 4 lõikele 3 võivad Euroopa Liidu institutsioonid enne ühinemist kohandada neid institutsioonide õigusakte, mis vajavad kohandamist ühinemise tõttu.

Ettepanekus käsitletavas valdkonnas kehtivad õigusnormid

Ettepanekuga muudetakse 11. juuli 2006. aasta määrust (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999.

Kooskõla Euroopa Liidu muude põhimõtete ja eesmärkidega

Ettepanekuga tehakse tehnilisi kohandusi kehtivasse ühenduse õigusesse, võttes arvesse ELi lubadust Bulgaaria ja Rumeenia liikmeksvõtmise kohta.

2. Konsulteerimine huvitatud isikutega ja mõju hindamine

Konsulteerimine huvitatud isikutega

Konsulteerimist huvitatud isikutega ei peetud vajalikuks.

Ekspertarvamuste kogumine ja kasutamine

Välisekspertide arvamusi ei olnud vaja kasutada.

Mõju hindamine

Mõju hindamist ei korraldatud.

3. Ettepaneku õiguslik külg

Kavandatud meetmete kokkuvõte

Määruse ettepanekuga asendatakse määruse (EÜ) nr 1083/2006 III lisa, mis käsitleb kaasfinantseerimise määradele kohaldatavaid piirmäärasid, et kaasata Rumeenia ja Bulgaaria nende riikide hulka, kellel on õigus kaasrahastamisele Euroopa Regionaalarengu Fondist, Euroopa Sotsiaalfondist ja Ühtekuuluvusfondist.

Õiguslik alus

Õiguslikuks aluseks on Bulgaaria Vabariigi ja Rumeenia ühinemisleping,[2] eelkõige selle artikli 4 lõige 3. Lisaks on õiguslikuks aluseks Bulgaaria Vabariigi ja Rumeenia ühinemisakt,[3] eelkõige selle artikkel 56.

Subsidiaarsuse põhimõte

Subsidiaarsuse põhimõtte kohaldamisega seotud seisukohti on juba võetud arvesse esialgselt vastu võetud määruses (EÜ) nr 1083/2006. Käesoleva ettepanekuga ei kaasne muud edasist mõju subsidiaarsuse põhimõtte kohaldamisele.

Proportsionaalsuse põhimõte

Proportsionaalsuse põhimõtte kohaldamisega seotud seisukohti on juba võetud arvesse esialgselt vastu võetud määruses (EÜ) nr 1083/2006. Käesoleva ettepanekuga ei kaasne muud edasist mõju proportsionaalsuse põhimõtte kohaldamisele.

Õigusakti valik

Kavandatud õigusakt(id): ettepanekuga muudetakse olemasolevat määrust ja see peaks seetõttu olema vormistatud määrusena.

4. MÕJU EELARVELE

Ettepanek ei mõjuta eelarvet, sest kulukohustuste assigneeringute aastajaotuses, mis on esitatud määruse (EÜ) nr 1083/2006 I lisas, sisalduvad juba assigneeringud Rumeeniale ja Bulgaariale vastavalt finantsperspektiivile.

Ettepanek

NÕUKOGU MÄÄRUS

millega muudetakse määruse (EÜ) nr 1083/2006 (millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999) III lisa

EUROOPA LIIDU NÕUKOGU,

võttes arvesse Bulgaaria ja Rumeenia ühinemislepingut,[4] eriti selle artikli 4 lõiget 3,

võttes arvesse Bulgaaria ja Rumeenia ühinemisakti,[5] eriti selle artiklit 56,

võttes arvesse komisjoni ettepanekut

ning arvestades järgmist:

(1) Ühinemisakti artiklis 56 on sätestatud, et kui akte, mis jäävad kehtima pärast 1. jaanuari 2007, on vaja seoses ühinemisega kohandada ning kui neid vajalikke kohandusi ei ole ühinemisakti ega selle lisadega ette nähtud, võtab vajalikud kohandused vastu nõukogu, välja arvatud juhul, kui esialgse akti on vastu võtnud komisjon.

(2) Nõukogu määruses (EÜ) nr 1083/2006[6]on määratletud Euroopa Regionaalarengu Fondist, Euroopa Sotsiaalfondist ja Ühtekuuluvusfondist abi andmise üldeeskirjad ja eesmärgid. Vastavalt artiklile 53 kehtestatakse III lisaga kaasfinantseerimise määrade suhtes kohaldatavad piirmäärad rakenduskavade jaoks liikmesriikide ja eesmärkide lõikes objektiivsete kriteeriumide põhjal. Määruse (EÜ) nr 1083/2006 III lisa tuleb kohandada, et võtta arvesse Bulgaaria ja Rumeenia ühinemist Euroopa Liiduga.

(3) On vajalik tagada, et tõukefonde ja Ühtekuuluvusfondi käsitlevatesse õigusaktidesse tehtavad tehnilised kohandused võetaks vastu nii kiiresti kui võimalik, et Bulgaaria ja Rumeenia saaksid esitada programmdokumente alates Euroopa Liiduga ühinemise päevast.

(4) Seepärast tuleks määrust (EÜ) nr 1083/2006 vastavalt muuta,

.

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1083/2006 III lisa asendatakse käesoleva määruse lisaga.

Artikkel 2

Käesolev määrus jõustub vaid Bulgaaria ja Rumeenia ühinemislepingu jõustumise korral ja selle jõustumise kuupäeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

LISA

"III LISA

Kaasfinantseerimise määradele kohaldatavad piirmäärad

(osutatud artiklis 53)

Kriteerium | Liikmesriigid | ERDF ja ESF Abikõlblike kulude protsendimäär | Ühtekuuluvusfond Abikõlblike kulude protsendimäär |

1) Liikmesriigid, kelle keskmine SKT elaniku kohta ajavahemikul 2001–2003 moodustas alla 85% 25liikmelise ELi keskmisest samal ajavahemikul | Bulgaaria, Tšehhi Vabariik, Eesti, Kreeka, Küpros, Läti, Leedu, Ungari, Malta, Poola, Portugal, Rumeenia, Sloveenia ja Slovakkia | 85% lähenemiseesmärgile ning piirkondliku konkurentsivõime ja tööhõive eesmärgile | 85% |

2) Muud kui punkti 1 kohased liikmesriigid, kes on abikõlblikud ühtekuuluvusfondi üleminekukorra alusel 1. jaanuaril 2007 | Hispaania | 80% ühtekuuluvuspiirkondadele ja piirkondadele, mis suunatakse järk-järgult piirkondliku konkurentsivõime ja tööhõive eesmärgi alla 50% piirkondliku konkurentsivõime ja tööhõive eesmärkidele väljaspool piirkondi, mis suunatakse järk-järgult selle eesmärgi alla | 85% |

3) Muud kui punktides 1 ja 2 osutatud liikmesriigid | Belgia, Taani, Saksamaa Liitvabariik, Prantsusmaa, Iirimaa, Itaalia, Luksemburg, Madalmaad, Austria, Soome, Rootsi ja Ühendkuningriik | 75% lähenemiseesmärgile | - |

4) Muud kui punktides 1 ja 2 osutatud liikmesriigid | Belgia, Taani, Saksamaa Liitvabariik, Prantsusmaa, Iirimaa, Itaalia, Luksemburg, Madalmaad, Austria, Soome, Rootsi ja Ühendkuningriik | 50% piirkondliku konkurentsivõime ja tööhõive eesmärgile | - |

5) Asutamislepingu artikli 299 lõikes 2 osutatud äärepoolseimad piirkonnad, kellele eraldatakse II lisa punktis 20 sätestatud lisaassigneering nimetatud piirkondadele | Hispaania, Prantsusmaa ja Portugal | 50% | - |

6) Asutamislepingu artikli 299 lõikes 2 osutatud äärepoolseimad piirkonnad | Hispaania, Prantsusmaa ja Portugal | 85% lähenemise eesmärgile ning piirkondliku konkurentsivõime ja tööhõive eesmärgile | - |

"[pic][pic][pic]

[1] ELT L 210, 31.7.2006, lk 25.

[2] ELT L 157, 21.6.2005, lk 11.

[3] ELT L 157, 21.6.2005, lk 203.

[4] ELT L 157, 21.6.2005, lk 11.

[5] ELT L 157, 21.6.2005, lk 203.

[6] ELT L 210, 31. 7.2006, lk 25.